Helgi Jónsson (grasafræðingur)

Helgi Jónsson (11. apríl 1867 — 2. apríl 1925) var íslenskur grasafræðingur. Bróðir hans var Bjarni Jónsson frá Vogi alþingismaður. Hann varði doktorsritgerð sína um þörunga við Kaupmannahafnarháskóla árið 1908. Hann skrifaði kaflann um þörunga í grasafræðiritið The Botany of Iceland sem kom út árið 1912.

Meðan hann dvaldi við nám í Kaupmannahöfn fór hann í nokkra könnunarleiðangra um Ísland með styrk frá Carlsberg-sjóðnum og gaf út fjölda greina á dönsku og íslensku um gróður á Íslandi, í Færeyjum og á Austur-Grænlandi. Eftir að hann fluttist heim kenndi hann við Menntaskólann í Reykjavík.

 Tilvísanir 

Flokkur:Íslenskir grasafræðingar
Flokkur:Íslenskir þörungafræðingar